Document ID: 32002R0204

Κανονισμός (ΕΚ) αριθ. 204/2002 της Επιτροπής
της 19ης Δεκεμβρίου 2001
για τροποποίηση του κανονισμού (ΕΟΚ) αριθ. 3696/93 του Συμβουλίου για τη συναρτώμενη με τις δραστηριότητες στατιστική ταξινόμηση προϊόντων (CPA) στην Ευρωπαϊκή Οικονομική Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3696/93 του Συμβουλίου, της 29ης Οκτωβρίου 1993, για τη συναρτώμενη με τις δραστηριότητες στατιστική ταξινόμηση προϊόντων στην Ευρωπαϊκή Οικονομική Κοινότητα(1), όπως τροποποιήθηκε από τον κανονισμό (ΕΚ) αριθ. 1232/98 της Επιτροπής(2), και ιδίως το άρθρο 5 στοιχείο β) και το άρθρο 6,
Εκτιμώντας τα ακόλουθα:
(1) Ο κανονισμός (ΕΟΚ) αριθ. 3696/93 θέσπισε μια στατιστική ταξινόμηση προϊόντων η οποία είναι συναρτώμενη με τους κλάδους δραστηριότητας και η οποία στο εξής καλείται CPA, για την κάλυψη των απαιτήσεων των στατιστικών στο εσωτερικό της Κοινότητας.
(2) Λόγω της ενημέρωσης με νέα στοιχεία της στατιστικής ονοματολογίας των οικονομικών δραστηριοτήτων (κοινώς γνωστής ως ΝΑCE αναθ. 1) στην Κοινότητα, καθίστανται αναγκαίες τροποποιήσεις της CPA.
(3) Λόγω της αναθεώρησης του εναρμονισμένου συστήματος και της συνδυασμένης ονοματολογίας (ΕΣ/ΣΟ), δυνάμει του κανονισμού (ΕΚ) αριθ. 2031/2001 της Επιτροπής, της 6ης Αυγούστου 2001, που τροποποιεί το παράρτημα I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο(3), καθίστανται αναγκαίες τροποποιήσεις της CPA και η ευθυγράμμιση και διασάφηση των κειμένων.
(4) Είναι αναγκαία η τροποποίηση της CPA, προκειμένου να διατηρηθεί το διεθνές διασυνδεόμενο σύστημα καθώς και να επιτευχθεί σύγκλιση σε παγκόσμιο επίπεδο.
(5) Ο κανονισμός (ΕΟΚ) αριθ. 3696/93 πρέπει επομένως να τροποποιηθεί αναλόγως.
(6) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής του στατιστικού προγράμματος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3696/93 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από την 1η Ιανουαρίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Δεκεμβρίου 2001.

Labels: 12
3
19